รัฐปลื้ม! S&P Global ชี้ “ภาคการผลิตไทย” ก.ย.65 เติบโตสูงเป็นประวัติการณ์
โฆษกประจำสำนักนายกรัฐมนตรี เผย S&P Global เปิดผลสำรวจ “ภาคการผลิตไทย” ก.ย.65 เติบโตสูงเป็นประวัติการณ์  พร้อมมองธุรกิจไทยหลังจากนี้เป็นบวก
โฆษกประจำสำนักนายกรัฐมนตรี เผย S&P Global เปิดผลสำรวจ “ภาคการผลิตไทย” ก.ย.65 เติบโตสูงเป็นประวัติการณ์  พร้อมมองธุรกิจไทยหลังจากนี้เป็นบวก
11 ต.ค. 2565

นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ยินดีที่ภาคการผลิตไทยเติบโตสูงเป็นประวัติการณ์ จากผลการสำรวจเกี่ยวกับภาคการผลิตของ S&amp;P Global และขอบคุณทุกหน่วยงานที่เกี่ยวข้องที่ได้เดินหน้าตามแนวทางที่รัฐบาลกำหนดเห็นผลสำเร็จเป็นรูปธรรม
โดย S&amp;P Global ผู้ให้บริการด้านข้อมูลการเงิน และการจัดอันดับความน่าเชื่อถือระดับโลก เปิดเผยผลการสำรวจเกี่ยวกับประเทศไทยที่เก็บรวบรวมในเดือนกันยายน 2565 พบว่า ภาคการผลิตมีการเติบโตสูงเป็นประวัติการณ์กิจกรรมการซื้อเพิ่มขึ้นในระดับสูงสุด ส่งผลให้มีค่าสูงสุดค่าใหม่ในการสำรวจ รวมทั้งความกดดันด้านเงินเฟ้อลดลง แต่ยังคงอยู่ในระดับสูงเมื่อเทียบกับค่าในอดีต ซึ่งในเดือนกันยายน 2565 นี้ ภาคการผลิตของไทยปรับตัวดีขึ้นเป็นเดือนที่ 9 ติดต่อกัน และเป็นเดือนที่มีตัวเลขสูงสุดนับตั้งแต่ ธันวาคม 2564 มีอัตราเติบโตสูงที่สุดทั้งด้านผลผลิต และคำสั่งซื้อสินค้าใหม่
ทั้งนี้พบว่า ค่า PMI หรือ Purchasing Manager’s Index™ (PMI™) สำหรับ ภาคการผลิตในประเทศไทย เดือนกันยายน มีค่าอยู่ที่ 55.7 เพิ่มจาก 53.7 ในเดือนสิงหาคม สอดคล้องกับสภาวะของภาคการ ผลิตในประเทศที่ ปรับตัวดีขึ้นติดต่อกันเป็นเดือนที่ 9 โดยในตอนท้าย S&amp;P Global ระบุว่า ความเชื่อมั่นโดยรวมของธุรกิจคงเป็นบวกอย่างมากในภาคการผลิต ระดับความเชื่อมั่นสูงที่สุดเป็นอันดับ 2 และมีความหวังว่าเศรษฐกิจจะปรับตัวดีขึ้นเนื่องจากแผนขยายธุรกิจและภาคการผลิตของประเทศ